``அதெல்லாம் அரசு நிர்வாகம் நடத்தும் பொய்ப் பிரசாரம். துப்பாக்கிச் சூட்டுக்குப் பலியானவர்களில் ஒரு குழந்தை உள்பட13 பேரும் பல்வேறு சமூகத்தைச் சேர்ந்தவர்கள் ஆவர். மேலும், காயம் அடைந்தவர்களிலும் அனைத்துச் சமூகங்களைச் சேர்ந்தவர்களும் உள்ளனர். அருட்தந்தை ஜெயசீலன் குண்டடிபட்டு, தற்போதும் மருத்துவமனையில் உள்ளார். எனவே, இதில் குறிப்பிட்ட யாரையும் குற்றம் சாட்டிவிட முடியாது. இப்போது, மாவட்ட ஆட்சியருடன் ஆலைக்குச் சென்ற தாசில்தார் இரண்டு பேப்பரை ஒட்டி, 25 ரூபாய்க்குப் பூட்டு வாங்கி அதில் 5 ரூபாய்க்கு அரக்கு வாங்கி தடவி ஆலையை மூடிவிட்டோம் என அறிவித்து விட்டார். எங்களது கேள்விகளெல்லாம் அடிமட்டத்தில் உள்ள போலீஸாரோடு சண்டைபோடுவதுடன் முடிந்துவிடக் கூடாது. விடை தெரியாமல் இருக்கும் பல கேள்விகளுக்கு இந்த அரசு பதில் சொல்ல வேண்டும்''.